Հողմիկ Սարգսյան

Հողմիկ Հմայակի Սարգսյան (), հայ խորհրդային երկրաբան։ Երկրաբանա-հանքաբանական գիտությունների դոկտոր (1976), պրոֆեսոր (1977): ՀԽՍՀ վաստակավոր երկրաբան (1970)։

Կենսագրություն 
Հողմիկ Սարգսյանը ծնվել է 1927 թվականի հուլիսի 17-ին ՀԽՍՀ Թալինի շրջանի Արեգ գյուղում,Կարսից գաղթած և հանրապետությունում առաջինը վաստակավոր ուսուցչի կոչման արժանացած մանկավարժի ընտանիքում։ Ավարտել է Թալինի միջնակարգ դպրոցը։ 1945-1950 թվականներին սովորել է  Երևանի պետական համալսարանում։ Աշխատել է «Կովկասածուխտրեստ» կազմակերպությունում։ 1954 թվականին ընդունվել ՀԽՍՀ ԳԱ ասպիրանտուրա, միաժամանակ դասավանդել է Երևանի պոլիտեխնիկական ինստիտուտի լեռնային ֆակուլտետում։ 1956 թվականից մինչև կյանքի վերջը աշխատել է Երևանի պետական համալսարանի երկրաբանական (այժմ` աշխարհագրության և երկրաբանության) ֆակուլտետում` 1956-1961 թվականներին եղել է ավագ դասախոս, 1961-1976 թվականներին՝ դոցենտ, 1976 թվականից՝ պրոֆեսոր, 1977-1980 թվականներին՝  երկրաբանական ֆակուլտետի դեկան, 1982-1997 թվականներին՝ պատմական և ռեգիոնալ երկրաբանության ամբիոնի վարիչ, 2008 թվականին նշանակվել է ԵՊՀ գիտական տեղեկագրի (երկրաբանություն և աշխարհագրություն) գլխավոր խմբագիր։

1959 թվականին պաշտպանել է թեկնածուական, 1973 թվականին` դոկտորական ատենախոսություն։ 1963 թվականին Սարգսյանին շնորհվել է դոցենտի, 1978 թվականին` պրոֆեսորի, 1999 թվականին՝ «ԵՊՀ ամբիոնի պատվավոր վարիչ» կոչում։

Մահացել է 2016 թվականին, Երևանում։

Հիշատակ 
2017 թվականին ԵՊՀ աշխարհագրության և երկրաբանության ֆակուլտետում բացվել է Հողմիկ Սարգսյանի անունը կրող լսարանը։

Գիտական գործունեություն 
Սարգսյանը եղել է Հայաստանի ռեգիոնալ երկրաբանության և խոշորամասշտաբ երկրաբանական քարտեզագրման մասնագետներից։ Գիտական աշխատությունները վերաբերում են Փոքր Կովկասի երկրաբանական կառուցվածքին, հատկապես տեկտոնիկային, շերտագրությանը, երկրաբանության զարգացման պատմությանը և գեոսինկլինալային հրաբխայնության առանձնահատկություններին։ Սարգսյանը մասնակցել է ՀԽՍՀ, ԽՍՀՄ հարավի ու Կովկասի տեկտոնական քարտեզների, Հայաստանի ազգային ատլասի (հ. Ա., 2007) կազմմանը։ Նրա աշխատություններից են «Երկրաբանական տերմինների ռուս-հայերեն բառարան» (1984), «Երկրաբանական տերմինների եռալեզու հանրագիտական բառարան» (2007), «Палеоген Севано-Ширакского синклинория», «Геология Армянской ССР», «Сейсмотектоника Армянской ССР», «Геологический словарь СССР, палеоген и неоген», «Հայաստանի ռեգիոնալ երկրատեկտոնիկաե,  «Երկրաբանական տերմինների եռալեզու (ռուսերեն, հայերեն, անգլերեն) հանրագիտական բառարան», «Հնաշխարհագրական ուսումնասիրությունների մեթոդները»։ Ունի 8 մենագրություն, 3 բառարան, 3 ուսումնական ձեռնարկ, 130 գիտական հոդված։

Պարգևներ 
 ՀԽՍՀ վաստակավոր երկրաբան, 1970
 ՀՀ ԿԳ նախարարության պատվոգրեր, 1987, 2010 
 ԵՊՀ Ոսկե մեդալ, 1999

Աշխատություններ

Երկեր 
 Հնաշխարհագրական ուսումնասիրությունների մեթոդները | Ուսումնական ձեռնարկ, ԵՊՀ հրատարակչություն, 2010, 105 էջ։
 Երկրաբանության և աշխարհագրության ժամանակակից հիմնահարցերը, Современные проблемы геологии и геогрофии, Երևան, Ա. հ., 2008:
 Երկրաբանական տերմինների եռալեզու հանրագիտական բառարան ։ Ռուսերեն-հայերեն-անգլերեն, Երևան, Երևանի համալսարանի  հրատարակչություն, 2007։
 Հնատեկտոնական վերլուծության մեթոդական հիմքը ։ Մեթոդական ցուցումներ երկրատեկտոնիկայի և Հայաստանի ռեգիոնալ երկրաբանության դասընթացների համար, Երևան, Երևան համալսարանի հրատարակչություն, 2003։
 Հայկական լեռնաշխարհի երկրաբանությունը և ընդերքի հարստությունները, Geology and mineral resources of the Armenian highlands, Երևան, Երևանի համալսարանի, հրատարակչություն, 2001։
 Հայաստանի երկրաբանական եզակի հուշարձանները։ ՈՒղեցույց զբոսաշրջիկի համար, Երևան,«Մուսալեռ-96» ՍՊԸ , 2000։
 Ջրաերկրաբանական և ինժեներաերկրաբանական ռուս-հայերեն բացատրական բառարան, Русско-армянский толковый словарь по гидрогеологии и инженерной геологии, Երևան, ՀՀ ԳԱԱ «Գիտություն» հրատարակչություն, 1995։
 Հայաստանի ռեգիոնալ երկրատեկտոնիկա | Մենագրություն, ԵՊՀ հրատարակչություն, 1989, 300 էջ։
 Երկրաբանական տերմինների ռուս-հայերեն բառարան | Բառարան, ԵՊՀ հրատարակչություն, 1984, 210 էջ։
 Երկրաբանական տերմինների ռուս-հայերեն բառարան, Русско-армянский словарь геологических терминов, Երևան, Երևանի համալսարանի հրատարակչություն, 1984։
 Геологический словарь СССР, палеоген и неоген | Изд. «Недра», М., 1982, 610 стр.(Саркисян О. А.).	
 Сейсмотектоника Армянской ССР | Изд. ЕГУ, 1981, 300 стр.

Հոդվածներ 
 Հ. Հ. Սարգսյան , Տ. Հ. Շախբեկյան, Հայաստանի առաջին խոշորամասշտաբ (1:200 000) տեկտոնական քարտեզը | ԵՊՀ գիտական տեղեկագիր, Երկրաբանություն և աշխարհագրություն, 2015 #3, էջ 10-19 |
 Վ. Ա. Աղամալյան, Հ. Հ. Սարգսյան, Տ. Կ. Լորսաբյան , Ա. Գ. Իսրաելյան,	Основные тектонические единицы Армении (Հայաստանի հիմնական տեկտոնական միավորները) | ԵՊՀ գիտական տեղեկագիր, Երկրաբանություն և աշխարհագրություն, 2012 #1, էջ 3-12 (ռուսերեն) |
 Ռ. Գ. Գևորգյան, Լ. Գ. Մազմանյան, Հ. Հ. Սարգսյան, Природные цеолиты Армении в геоэкологии (Հայաստանի բնական ցեոլիտները երկրաէկոլոգիայում) | ԵՊՀ Գիտական տեղեկագիր, Բնական գիտություններ, 2007, #2, էջ 117-123 (ռուսերեն) 
 Հ. Հ. Սարգսյան, Երկրաբանական տերմինների եռալեզու (ռուսերեն, հայերեն, անգլերեն) հանրագիտական բառարան | Բառարան, ԵՊՀ հրատարակչություն, 2007, 670 էջ։
 Հ. Հ. Սարգսյան, Ա. Հ. Աղինյան, О некоторых подходах к моделированию геофильтрации и представление концептуальной геофильтрационной модели Ширакской котловины (Գեոֆիլտրացիայի մոդելավորման որոշ մոտեցումներ և Շիրակի գոգավորության կոնցեպտուալ գեոֆիլտրացիոն մոդելի ներկայացում) | ԵՊՀ ԳԻՏԱԿԱՆ ՏԵՂԵԿԱԳԻՐ, Բնական գիտություններ, #1 (212), էջ 102-110 (ռուսերեն)։

Ծանոթագրություններ 

Հայ երկրաբաններ
Երկրաբանա-հանքաբանական գիտությունների դոկտորներ
Հայ պրոֆեսորներ